LidanRubinov/Halacha-QA huggingface dataset:
שאלה: איסור ריבית לציבור: בהמשך לתשובת הרב בנושא פתיחת חשבון בנק, בה כתוב ש"לממשלה גדר של ציבור, ולציבור אין איסור ריבית". מה הדין של חברה ממשלתית כמו חברת חשמל או בזק? מה קורה אם חברה ממשלתית הופרטה חלקית והיא שייכת חלקית גם לאנשים פרטיים?
תשובה: חברה ממשלתית שכל מניותיה בידי הממשלה דינה כממשלה ואם היא שייכת חלקית לאנשים פרטיים נחלקו בזה הדעות, וכן השאלה בכל חברה בע"מ מה דינה. עיין מנחת יצחק חלק ד' סימן י"ז.
שאלה: השארת הודעה במשיבון: האם מותר להשאיר הודעה במשיבון ("מזכירה אלקטרונית") לאדם ביום שישי אחר הצהריים, וייתכן שהוא יאזין לה בשבת, מאחר והוא לצערי אינו שומר שבת. ההודעה עצמה לא תגרור חילול שבת (לא תגרום עשיה כלשהי), אלא מידע סתמי, או אפילו ברכת "שבת ".
תשובה: ראוי שלא להשאיר הודעה לפני שבת כדי שלא יהיה (כביכול) מסייע לדבר עבירה.
שאלה: מזגן משומש בתשעת הימים: האם מותר להשתמש במזגן משומש שקיבלנו במתנה בתשעת הימים?
תשובה: כן, משום שמזגן אינו גורם רק תוספת עונג, אלא הוא מונע סבל מהחום. הרב רואי מרגלית.
שאלה: תשובה על תאונת פגע וברח: לפני כשנתיים בערך התנגשתי במכונית של אדם ופגעתי בה קלות. נבהלתי וברחתי מהמקום ומכיוון שאינני מכירה את האדם ולא אפגוש בו אני לא יודעת מה לעשות, האם זה גזל? ואם כן מה עלי לעשות כדי לכפר על כך?
תשובה: עלייך לתת את דמי הנזק לצדקה.
שאלה: מתי קוראים את תפילת נחם?: בתפילת שמונה עשרה יש תפילה קטנה על תשעה באב "נחם". מתי קוראים את התפילה הזאת? האם מותר לקרוא אותו ביחיד?
תשובה: השו"ע בסימן תקנז כותב שתפלת "נחם" נאמרת בכל תפלות תשעה באב לפני סיום ברכת בונה ירושלים. והרמ"א שם כותב שנאמרת רק בתפלת מנחה של תשעה באב בלבד. הרב רואי מרגלית.
שאלה: שתיית משקאות חריפים בתשעת הימים: האם האיסור בתשעת הימים (לבני אשכנז) הוא רק על שתיית יין, או גם על משקאות חריפים (כגון בירה, וודקה וכד )?
תשובה: האיסור הוא על יין ועל מיץ ענבים אבל לא על שאר משקים משכרים כגון וודקה ובירה. (רמ"א סימן תקנ"א וילקוט יוסף). הרב רואי מרגלית.
שאלה: טיול בימי בין המצרים: האם מותר לטייל בבין המצרים בכלל ובתשעת הימים בפרט על אופניים, או בשבת- ברגל?
תשובה: בשבת אין כל מניעה לטייל ברגל בין המצרים, אך בימי החול יש מקום להמנע מטיולים שיש בהם סיכון ובתשעת הימים יש להמנע מטיול משמח שיש בו הסחת דעת מהאבלות על החורבן. הרב רואי מרגלית. האם מותר לשחות בימי בין המצרים?
שאלה: לימוד נגינה בתשעת הימים: האם יש לחלק בין לימוד נגינה בכלי שכבר באימונים שומעים שירים ואפשר להינות מזה, לבין לימוד נגינה בכלי שבו לא שומעים ממש שיר "בר- קיימא"
תשובה: עד ר"ח אב מותר. משנכנס אב ממעטין בשמחה ולכן מן הראוי להתאמן בשירים שקטים ולהעדיפם על שירים עליזים. לתשובת הרב דוד חי הכהן. דינו של מי שכבר יודע לנגן.
שאלה: צום תשעה באב לאשה בהריון ומניקה : האם אשה המניקה את תינוקה חייבת לצום בתשעה באב? מה דין אישה בהריון? האם משנה באיזה שלב של ההריון היא?
תשובה: אישה בריאה יכולה לצום יום שלם, גם אם היא מניקה. בערב הצום יש לשתות הרבה, להרבות באכילת פירות עסיסייים כגון אבטיח ומלון ולהימנע מדברים מלוחים ומתובלים. ביום הצום כדאי להימצא במקום ממוזג ולהימנע ממאמץ יתר. אם התינוק בוכה לעתים קרובות מדי או אם האישה מרגישה לא בטוב עליה להפסיק את הצום. אישה בהריון תקין יכולה לצום. בחודשים האחרונים אם יש חשש ללידה מוקדמת כהשתינוק עדיין לא בשל, מותר לה לאכול כגון שהיא חשה בתכווצויות או בצירים וכן כשהיא אינה חשה בטוב. לתשובת הרב גדעון וייצמן. לתשובת הרב אליעזר מלמד. לתשובת הרב דב ליאור. מה תעשה יולדת שאכלה ביום כיפור בטעות?
שאלה: מסירת מפתח בתשעה באב: האם מותר לקבל את מפתח של דירה חדשה ביום תשעה באב, כאשר העבר לדירה עצמה לאחר תשעה באב? קבלת המפתח רק תאפשר כניסה לדירה לצורך בדיקה שהכל ר.
תשובה: מסירת מפתח לבדיקה בלבד מותרת. מסירת מפתח כהעברת בעלות מן הראוי שלא תיעשה בתשעה באב.
שאלה: סקוץ  כשרוך: האם הסקוצ ים של הסנדלים נחשבים כשרוכים? האם מותר לקשרם בשבת? האם צריך ליטול ידיים אחרי נגיעה בהם? האם צריך לקשור את ימין לפני שמאל וכד?
תשובה: סקוץ' כיום נחשב לשרוך לכל דבר ולכן מותר לקושרם בשבת, ואין צריך ליטול ידיים לאחר נגיעה בהם (אם אינם מטונפים באופן מיוחד להבדיל משאר חלקי הנעל). לגבי סדר הקשירה יש להסתפק אם חייבים להקפיד על הסדר, כיון שהענין הוא קשירה כמו בתפילין שקושרים בשמאל, ולענין זה יכול להיות שאין כאן מעשה קשירה, אך מצד שני אולי כיון שיש דמיון לקשירה צריך להקפיד ע"פ הסדר, וכך ראוי לנהוג. הרב רואי מרגלית.
שאלה: עמידה בקדושה - באותו מקום שבו התפללנו?: האם יש מקור לכך שכאשר עומדים לקדושה, חייבים לעמוד באותו המקום שבו עמדנו שמונה עשרה?
תשובה: השו"ע בסימן קכ"ג סעיף ב' כתב: במקום שכלו ג' פסיעות יעמוד ולא יחזור למקומו עד שיגיע ש"ץ לקדושה. הרב רואי מרגלית.
שאלה: כריעה במודים: ראיתי נוהגים, שבכריעת "מודים", לא כורעים עם הברכיים תחילה כשם שכורעים בשלושת הכריעות האחרות שבשמונה עשרה אלא רק בכפיפת הראש, ללא כיפוף הברכיים. האם יש לכך סמך?
תשובה: אין הבדל בין מודים לשלושת הכריעות האחרות ע"פ השו"ע בסימן קי"ג, וכן כתב שם המשנה ברורה: "וכשאומר מודים יכרע ראשו וגופו כאגמון בבת אחת". הרב רואי מרגלית.
שאלה: מי אומר מה בקדושה?: לגבי "לעומתם משבחים ואומרים" או "ברוך יאמרו" לנוסח אשכנז, וכן "ובדברי קדשך כתוב לאמור" שבקדושה, האם גם על הציבור לומר זאת או רק החזן?
תשובה: האשכנזים וחלק מהספרדים נהגו שהקהל גם אומרים זאת והחזן חוזר לאחריהם, לעומת התימנים וחלק מהספרדים נהגו שאת קטעי הקישור אומר החזן לבדו. ואין כאן איזה גדר הלכתי מחייב אלא כל מקום יעשה כמנהגו. הרב רואי מרגלית.
שאלה: פיוטים בתפילה: האם ביום הכיפורים יש להגיד עם החזן את הפיוטים או רק להקשיב?
תשובה: רוב הפיוטים נועדו לאמירה ע"י הקהל. חלקם ע"י החזן וחלקם ע"י החזן והקהל לסירוגין. כיום נתבלבלו היוצרות והצורה האחרונה השתבשה.
שאלה: כריעה בשעת ווידוי: כיצד יש לכרוע בוודוי שבתפילת יום הכיפורים?
תשובה: כורעים בוידוי כמו במודים דהיינו שתוכל לראות מטבע אילו הייתה תלויה בצוארך.
שאלה: הכאה על הלב ב'אבינו מלכנו': האם יש להכות על הלב ב"אבינו מלכנו"? ביום הכיפורים ובכל השנה?
תשובה: באבינו מלכנו אין צורך להכות על הלב.
שאלה: לימוד בחזרת הש"ץ: האם מותר ללמוד בעת חזרת הש"ץ?
תשובה: בחזרת הש"ץ אין ללמוד.
שאלה: לימוד בשעת "הנני העני ממעש": האם מותר ללמוד בתפילת יום כיפור כשהחז"ן אומר "הנני העני"?
תשובה: בקטעים שאינם מגוף התפילה ורק החזן אומרם מותר ללמוד.
שאלה: בקשת מחילה לפני יום כיפור: האם בקשת סליחה חייבת להתבצע לפני שלושה אנשים? טלפון לא מספיק?
תשובה: בקשת המחילה נעשית ביחידות. אפשר גם דרך הטלפון או אמצעי תקשורת אחר.
שאלה: שירות בצבא, מצווה?: בהמשך לתשובת הרב על חשיבות השירות בצה"ל. האם מצווה זו כל כך חשובה שמותר להקריב בשבילה מצוות אחרות כגון לוותר על שמירת עיניים וצניעות?
תשובה: אין צורך לוותר על מצוות אחרות כדי לשרת בצבא. במקרים הנדירים שאכן ישנה בעייה הלכתית, צריך החייל לסרב להשתתף בפעילות הבעייתית. עם זאת אסור להקל ראש במצוות השירות בצבא שהיא מצווה עצומה של הצלת נפשות ישראל וישוב הארץ. ובכל מצב חובה למצוא את הדרך לעסוק במצווה הגדולה הזו. להרחבה בנושא זה.
שאלה: קדימויות בעליה לתורה: אם יש בבית הכנסת אדם שיש לו יום הולדת בשבת ומי שיש לו יום השנה, מי צריך לעלות בתורה לקרוא הפטרה?
תשובה: מי שיש לו יום השנה קודם למי שיש לו יום הולדת. הרב רואי מרגלית.
שאלה: צמידים, שרשראות ודיסקיות לבנים: האם מותר לבנים לשים צמידים, שרשראות או דיסקיות עם שמות של השבויים?
תשובה: דיסקית כן. כל השאר לא כי יש כאן לא ילבש. בנוגע לחשש "לא ילבש" בצמידים של גוש קטיף: תשובת הרב דב ליאור (מתיר). תשובת הרב זלמן מלמד (אוסר). תשובת הרב רואי מרגלית (בנוגע לצמיד של יהונתן פולארד). תשובת הרב יעקב אריאל. האם יש בעיה לטלטל את הצמידים בשבת? האם הצמיד הוא חוקות הגויים?
שאלה: מוזיקה בערוץ 7 בין המיצרים: ראיתי שלדברי הרב מותר לשמוע מוזיקה המעוררת לאבלות על החורבן, גם אם היא מלווה בכלי נגינה. מדוע בערוץ 7 מושמעת רק מוזיקה ללא כלים? האם המצב הנוכחי בו מושמעות פרסומות שאינן קשורות לחורבן ומכילות קולות כלי נגינה תקין?
תשובה: יש תכניות בהם מושמעת מוזיקה עם כלים ויש כאלה שנמנעים מלהשמיע בתוכניות שלהם מוזיקה עם כלים. אף על פי שלדעתי שירי אבלות מותר להשמיע. פרסומות אינן שירים. יש להן מטרה אחרת.
שאלה: עבר זמן ברכה, מה עושים?: מה קורה אם אכלתי המוציא, ובשוגג לא שמתי לב שעבר הזמן וכשרציתי לברך גיליתי שמאוחר מידי.
תשובה: בספר "וזאת הברכה" סיכם כך: לכתחילה יברך בתוך 72 דקות מסיום אכילתו. אם עברו 72 דקות מזמן האכילה, אם עדיין מרגיש שבע מאותה אכילה יכול לברך בדיעבד. ואם מסופק אם שבע עדיין, בברכת המזון שחיובה מהתורה יברך, ובשאר ברכות שחיובן מדרבנן לא יברך. הרב רואי מרגלית.
שאלה: ההמנון והדגל: האם יש משמעות דתית ערכית להמנון המדינה? מה אני אמור להרגיש כאשר אני עמד דום ושר את "התקווה"? האם יש חשיבות וערך לדגל המדינה?
תשובה: צריך לשמור על כבוד דגל המדינה הדגל הוא סמל של מדינת ישראל שהיא מדינתו של העם היהודי. מי ששונא את עם ישראל מבטא את שנאתו בזלזול בדגל. השנאה לעם ישראל היא שגורמת את השנאה למדינת ישראל. על כן כבוד הדגל הוא כבודו של עם ישראל, וכבוד עם ישראל הוא כבוד שמים. כמו שאומר מסילת ישרים במדת החסידות ע"ש. וכן הדבר בנוגע להימנון. אמנם ההימנון לוקה בחסר כיון שאין בו תוכן של קדושה כפי שהיה צריך להיות ועל כן יש שנהגו לשיר את הפרק בתהילים שיר המעלות בשוב ד' את שיבת ציון היינו כחולמים וגו' בתור הימנון. אך אין לזלזל בהימנון כאמור. להמשך הדיון בנושא
שאלה: נטילת תרופות בצום ט  באב: אמי מטופלת באמצעות כדורי קורטיזון האם מותר לה ליטול את התרופה בצום?
תשובה: כן.
שאלה: חברות מחללות שבת - המשך: בהמשך לתשובת הרב בנושא מניות בחברות שמחללות שבת, רציתי לשאול האם צריך לחשוש שחברות בארה"ב מעסיקות יהודים בשבת וקניה מתוצרתן מהווה הנאה בעקיפין מאיסור?
תשובה: יש לסמוך על הרוב ולכן אין לחשוש למסחר במניות בחו"ל.
שאלה: כניסה למקוה האר"י לכהנים: בכניסה לבית הקברות שליד מקווה האר"י יש שלט שאומר שלכוהנים אסור לרדת משם. מה לעשות? האם לכהן יש אפשרות לרדת לשם?
תשובה: לפי המסורת יש שם קברים אך זה לא בטוח ולכן אנחנו מדריכים כהנים להכנס מכוון ישיבת אור יקר דרך שביל העפר. כהן שיירצה להחמיר, כשיורד למטה יירד לא דרך המדריגות משמאל למקווה אלא מימין למקווה.
שאלה: מכנסיים לנשים: הייתי רוצה לדעת איפה כתוב במקורות ההלכתיים (עדיף שו"ע ומ"ב) שלאישה אסור ללכת עם מכנסיים?
תשובה: בספר "קדושים תהיו" מרחיב בענין ומסכם כך: לפי כל הפוסקים אין לאשה ללכת במכנסיים משום: "לא ילבש". לענין מכנסיים המיוחדים לנשים נחלקו מה סיבת האיסור, האם גם משום "לא ילבש" ואז גם אסורה ללכת בבית, או רק משום צניעות, שאין מנהג בנות ישראל כך, או שניכרים איבריה ואז מותר ללכת בבית. הרב רואי מרגלית.
שאלה: עגיל באוזן: מקובל לבנות לשים עגיל בחלק התחתון של האוזן, לאחרונה יצאה אופנה חדשה לשים עגיל בחלק העליון של האוזן. רציתי לשאול האם בתור בת דתייה מותר לשים עגיל בצורה זו או שאסור משום שזה מושך תשומת לב? חשוב לציין שאני מדריכה אז אולי יש כאן עניין גם של דוגמה אישית.
תשובה: בעקרון אין מקום מועדף מצד ההלכה היכן לשים את העגיל. אך יפה אמרת שעליך לשמש דוגמא חינוכית. היגררות עיוורת אחרי שגעונות האופנה עלולה לסחוף לכיוונים לא רצויים. לכן עדיף שתמשיכי לשים את העגיל בחלק התחתון של האוזן. לתשובת הרב אליעזר מלמד שליט"א לתשובת הרב משה אליה שליט"א האם מותר לשים עגיל בגבה?
שאלה: הלכות תפילה ב-ט  באב: רציתי לדעת אילו סוגיות בנושא תפילה מותר וראוי ללמוד ב-ט באב?
תשובה: מותר ללמוד רק תפילות וקינות הקשורות לתשעה באב.
שאלה: מורל במחנה בני עקיבא: אני יוצאת למחנה קיץ של בני עקיבא עם תלמידים העולים לכיתה ט, רציתי לדעת אם יש בעיה הלכתית לשיר ו"לעשות מורל" עם החניכים?
תשובה: היות שמדובר בבחורים מעל גיל בר מצווה לא ראוי שישמעו את קולה של המדריכה כאשר היא שרה (ערב שירה, קומזיץ). לתשובת הרב יעקב אריאל.
שאלה: כיבוס בגדי עבודה בתשעת הימים: הנני עובד בעבודה זמנית בתחום הבנין ובעבודה זאת מתלכלכים ומזיעים מאוד דבר המצריך החלפת בגדים כל יום. האם במצב כזה מותר כל יום להחליף בגדים? האם מותר לכבס בגדים לצורך הנ"ל?
תשובה: מותר להחליף בגדי עבודה המתלכלכים. אם אי אפשר להשתמש בהם ללא כיבוס יש לכבסם כיבוס קל כגון במים קרים. למה אסור להשתמש בבגדים מכובסים?
שאלה: ריקוד של בת בחתונה כשיש צלם: אחותי עומדת להתחתן. הריקודים יהיו נפרדים אבל יהיה צלם שיצלם גם את ריקודי הבנות, וודאי שאם ארקוד יראו אותי גם גברים בקלטת לאחר החתונה. האם ראוי שארקוד למרות שיראו אותי אח"כ (הלבוש שלי יהיה צנוע) או לא לרקוד ואז אפגע באחותי?
תשובה: מצווה עלייך לרקוד בחתונת אחותך, ומי שרוצה להסתכל, האחריות עליו ולא עלייך. והצלם עוסק במלאכתו ולא בהסתכלות אסורה על נשים. ואם הוא רוצה לחטוא, אין העוון עלייך. אלא את עוסקת במצוותיך. אליעזר מלמד
שאלה: דיני ט  באב שחל ביום חמישי: ברצוני לדעת מה מותר במוצאי ט באב שחל ביום חמישי, בגלל ההכנות לקראת שבת.
תשובה: דינים אלו שונים במעט מדיני ט' באב רגיל. כביסה ותספורת מותרים מיד עם צאת הצום. תגלחת מותרת רק למחרת כדי שהפנים יהיו מגולחות למשעי לכבוד שבת. רחצה מותרת מהבוקר. אכילת בשר ושתית יין מותרות רק מחצות.
שאלה: גזל עכו"ם פטור?: אנשים מתירים לעצמם לגזול גויים משום "גזל עכו"ם פטור". האם יש מושג כזה בהלכה? לדוגמא - עולים חדשים שממשיכים לקבל הטבות כספיות מהמדינה שעלו ממנה וכו. האם יש בזה בעיה של דינא דמלכותא?
תשובה: זהו זיוף חמור של ההלכה! גזל גוי אסור מהתורה ויש בו גם חילול ה'. גם אם חוק המדינה היה מתיר גזל, חוק כזה אינו חוקי והוא נוגד את ההלכה. אין דינא דמלכותא שייך כלל לדיוננו.
שאלה: קביעת מנהגים נוספים זכר לחורבן: האם ישנה בידינו כיום יכולת לקבוע מנהגים זכר לחורבן המקדש? האם כל אחד יכול לקבוע או רק רבנים?
תשובה: עיין ב"ב ס' ע"ב שהיו שהחמירו בחומרות שונות זכר לחורבן ור' יהושע הגבילם וקבע את המנהגים הנוהגים היום. אין צורך להוסיף עליהם.
שאלה: נישואי תערובת: ידיד שלי מהצבא הוא עולה חדש מברה"מ לשעבר ויש לו באוקראינה "חברה" שהוא בקשר איתה מגיל 15. בזמן האחרון הוא חושב להתחתן איתה, ובתור ידיד שלו הוא שואל לעצתי. הבעיה היא שהי נוצריה אוקראינית. השאלה שלי מחולקת לשניים- בהנתן זה שהוא באמת אוהב אותה האם אני יכול להמליץ לו כן להתחתן איתה או לפחות לעודד אותו לזה? באם הוא כן יחליט להתחתן איתה האם אני יכול להשתתף בשמחתו? (בהנחה שהודעה שלי שאני אשתתף בשמחתו תעודד אותו לזה במובן מה). כמובן שהוא עצמו יהודי.
תשובה: אם אין סיכוי שתתגייר גיור אמיתי, אין לעודדו להתחתן אתה וגם לא להשתתף בשמחתו.
שאלה: חשמל בבית המקדש: האם בבית המקדש השלישי ישתמשו בחשמל או שהכל יהיה כמו פעם?
תשובה: ישנם מקומות בבית המקדש, כמו קודש הקודשים או ההיכל, שאסור לשנות שם שום דבר, ועל כן יש להניח שאסור יהיה להשתמש שם בחשמל. אמנם בהר הבית ובעזרת הנשים, שם אפשר יהיה להקל בדבר.
שאלה: הידור בקריאה והלבנת פנים: כידוע לכל, ישנם בחורים צעירים שמאד מאד רוצים לקרוא בתורה ולהפגין את כשרונם הרב. דא עקא, שחלקם קוראים בצורה די שלומיאלית, עם הרבה טעויות. השאלה היא: קריאת התורה שלא בהידור, ומצד שני, עלבון צורב לעלם ולאביו שגם מתפלל שם. כיצד על הציבור לנהוג?
תשובה: בית הכנסת אינו זירת הפגנות. רק מי שהתכונן היטב ויודע ולקרוא במדויק יכול לקרוא בתורה. איש לא צריך להעלב כשרק הטובים קוראים בתורה. אדרבה, הציבור צריך להעלב מקריאה רשלנית ולא מדויקת.
שאלה: windows לא חוקי: כשקונים מחשב בחנות מחשבים ממוצעת, הוא מגיע בלי windows או שהחנות מתקינה windows לא חוקי. מעט מאוד אנשים קונים את התוכנה הזאת באופן חוקי, והכסף שמשקיעים על התוכנה לא הולך למטרות טובות אלא לאיש הכי עשיר בעולם, ביל גייטס! חוץ מזה חברת מיקרוסופט שיצרה את התוכנה הזאת סילקה בדרכים מסריחות חברות מתחרות ותכנות של חברות מתחרות מהשוק. אבא שלי לפעמים (לעיתים נדירות) עושה עבודה בבית ורציתי לדעת האם אפשר להעתיק את התוכנה שנמצאת אצלו בעבודה?
תשובה: ראשית כל אין לערב בשיקולים ההלכתיים טיענים כגון "איש עשיר" או דרכים שאין נודף מהן ריח טוב. עלינו לדון לגופו של עניין. אם יש כאן איסור גנבה אין כל משמעות לעושרו או לרמתו המוסרית של האדם ממנו גונבים. אם אביך עובד גם בבית לצורך עבודתו וזקוק לתוכנה לשם כך הוא רשאי להעתיק את התוכנה מהמשרד. כך פורסם באתר מיקרוסופט - אמנם היתר הוא רק ל-OFFICE (למי שיש אותם באופן חוקי בעבודה) ולא למערכת ההפעלה. כמובן שאין להשליך מכאן להעתקת תוכנות של חברות אחרות.
שאלה: לימוד תורה בעיון לנשים: רציתי לשאול את הרב על הנושא של לימוד תורה לנשים. האם מותר לנשים בימינו ללמוד תורה שבע"פ? אם לא, כיצד מתקיים באולפנות סדר לימוד לבגרות הכולל את כל הדברים שאסור ללמוד? מה דעת הרב בנושא?
תשובה: החפץ חיים פסק שבימינו נשים חייבות ללמוד תורה. ניתן לקרוא את שיעורי הרב בנושא בבית המדרש: בית המדרש הנשי א'. בית המדרש הנשי ב'.
שאלה: חובה לעצור בתפילת הדרך?: האם ניתן להגיד תפילת הדרך תוך כדי נסיעה או שמא יש לעצור בצד ואז לאומרה? ראיתי שיש כאלו שעוצרים. זה חיוב או החמרה?
תשובה: ראוי לעצור. אך אם הדבר לא ניתן מותר בנסיעה.
שאלה: ציצית תכלת בטיולים: אני הולך במשך השנה עם ציצית תכלת. האם מותר לי בטיולים וכד להפחית מההידור שנהגתי בו וללבוש ציצית רגילה או שמא יש לכך גדר של נדר וצריך התרת נדרים?
תשובה: מכיוון שהשואל יודע שציצית תכלת חיובה מעיקר הדין, לא תועיל התרת נדרים, ואם אין אפשרות, עדיף ללכת ללא ציצית כלל מאשר ללכת עם ציצית לבן.
שאלה: מדידת תחום שבת: איך נמדד תחום שבת בשכונה או עיר בחו"ל? האם על פי הכלל של רצף בתים עד שיש מרווח של יותר מ-34 מ, או שמא כל השכונה נחשבת מקום אחד בכל מקרה? האם אפשר בעניין זה לסמוך על מנהגי המקום?
תשובה: אין הדבר תלוי במנהג המקום אלא בהלכה וכפי שאמרת מתחילים למדוד את התחום בסיומו של רצף בתים שאין ביניהם 35 מטר. לתשובת הרב דב ליאור שליט"א.
שאלה: כיבוי מתג על ידי שעון שבת: האם כאשר שעון השבת מפסיק את הזרם החשמלי, אני יכול לסובב את כפתור ההדלקה של התנור למצב כבוי, על מנת שהתנור לא יתחיל לפעול למחרת?
תשובה: כן. אולם בשינוי בגלל איסור מוקצה. לבירור ההבדל בין שבת ליו"ט ובין כיבוי להדלקה לחץ כאן.
שאלה: גאולת קרקע - אימתי?: אדם אשר מכר את שדהו למרות שיש לו כסף, האם יכול לאחר מכן לגאול את השדה?
תשובה: מצד הסברה נראה שלא. שהרי אינו יכול למכור שדה אחרת ולגאול בדמיה את שדה אחוזתו, משום שהיה מצויה בידו בזמן המכירה כמו שכתב הרמב"ם בפי"א מהל' שמיטה ויובל. אם כן הוא הדין אם היה לו כסף מזומן בשעת המכירה אינו יכול לגאול. אח"כ מצאתי שכך נוטה גם דעתו של השפ"א ערכין ל' ב' אלא שהוא נשאר בצ"ע.
שאלה: מותר לעבוד בתשעה באב?: כאשר לא הגעתי לעבודה בצום ט באב (בידיעת ראש הצוות שלי), נאמר לי שזהו יום עבודה רגיל ורק אם אמציא אסמכתא לחיסור שלי יישקל לאשר לי אותו. האם מותר להם לפגוע במכסת ימיי החופש שלי?
תשובה: לפי ההלכה תשעה באב אינו יום עבודה ואין לנכותו מימי החופש. אך אם המעביד שלך אינו מתחשב בהלכה אתה בבעיה. כמדומני שיש מקומות עבודה (כגון משרדי ממשלה) המכירים בתשעה באב כיום שבתון אולי אפשר להסתמך על התקדים שלהם. מה עושים כשנגמרו ימי החופשה המותרים?
שאלה: משך זמן החופה לעומת זמן הריקודים: כידוע היום שחתונות שנערכות, הזמן שמוקדש בהן לחופה בזמן החתונה הוא לא יותר ממחצית השעה אך הזמן שמוקדש לריקודים הוא קרוב לשעתיים ואף יותר האם לא נכון להקדיש יותר זמן בחתונה לחופה מאשר לריקודים שהרי בשביל זה נועדה החתונה?
תשובה: מצוה לשמח את החתן ואת הכלה. אין למצוה זו שיעור. אין למדוד כלל את הזמן המוקדש לשמחה לעומת החופה שמצד עצמה אינה צריכה זמן ממושך.
שאלה: ענבים בראש השנה: מהו הטעם לאיסור אכילת ענבים בראש השנה?
תשובה: אין איסור מפורש לאכול ענבים בראש השנה. היו שנמנעו ממעדן מסוים כדי לא להגזים ברדיפת תענוגות ביום הדין. להרחבה בנושא זה.
שאלה: הנחת תפילין בישיבה או בעמידה?: יש הטוענים כי הנחת תפילין צריכה להיות בישיבה ויש הטוענים ההפך. מהו דין ההלכה?
תשובה: לפי הספרדים המנהג הוא שמניחים תפילין של יד בישיבה ושל ראש בעמידה ולפי האשכנזים המנהג הוא להניח הכל בעמידה. הרב רואי מרגלית.
שאלה: זמן טהרה מלידה: מדוע זמן טהרה לבן 40 יום ולנקבה 80 יום? זמן יצירת הולד הוא רק 40 יום!
תשובה: לגבי זמן טהרה זה לא קשור לזמן יצירת הולד, אלא שהראשונים נתנו טעם לגזירת התורה שכיון שלנקבה יש כח להוליד וליצור חיים חדשים, לכן כשנוצרת מציאות של ריקנות וחיסרון חיים (לאחר יציאת הולד) כח הטומאה גדול יותר וצריך זמן להיטהר מרובה יותר, ולכן גם ימי הטהרה לאחר מכן ממושכים יותר. מעין זה הוא ההבדל בין יהודי לגוי שיהודי טהור בחייו וטמא במותו וגוי להיפך. הרב רואי מרגלית.
שאלה: שבת בחושך: אור שכבה בסלון או בפינת האוכל בשבת, האם מותר לדאוג להדלקתו, ואם-כן, מהו סדר העדיפויות: גוי, תינוק?
תשובה: אסור להדליק את האור בסלון, וגם על ידי תינוק או גוי. רק אם הגוי עצמו צריך לאור, מותר לו להדליק לצורך עצמו, ואף אנחנו נהנה מכך. אם מדובר על מצב שבו בלא הדלקת האור יתבטל עונג שבת, מותר יהיה לומר לגוי להדליק את האור בשינוי, או על ידי שעון שבת, שיגרום להדלקת האור כרבע שעה ויותר אחר הפעולה של הגוי, ואז הפעולה תהיה במסגרת של "שבות דשבות לצורך מצווה" שמותר.
שאלה: השתחוות על הארץ: למה אסור היום להשתחוות ל-ה על הארץ בתפילה?
תשובה: הגמ' בברכות לד מביאה את סוגי הקידות, כריעות והשתחוויות, וכותב שם רש"י לגבי כהן גדול ומלך, שכל הגדול מחברו צריך להשפיל עצמו יותר. וח תקנו שבשמונה עשרה כל אדם ישחה כפי שאנו נוהגים כיום. וכתבו התו"ס שם שאין לשנות עתה תקנת חכמים ולשחות אפיים ארצה, שלא תיעקר תקנת חכמים (מאותה סיבה אי אפשר לכרוע בסוף כל ברכה וברכה). הרב רואי מרגלית.
שאלה: שמיעת מוסיקה כאשר הבית חרב?: שמעתי שעל-פי הפוסקים אסור לשמוע מוסיקה לאחר החורבן. האם זה נכון? היכן זה מופיע בשולחן ערוך? כיצד יתכן שאף אחד אינו מקיים את ההלכה הזו?
תשובה: עיין סי' תקסא. לפי המחבר אכן אין מקום למוסיקה רשותית אלא בהזדמנויות של מצוה ולפי הרמ"א מותר ורק במשתה יין אסור. הגר"ע יוסף סבור שגם לדעת המחבר מותר לשמוע מוסיקה ברדיו או בתקליט. מכשירים אלו לא היו בכלל הגזרה (כל זה חוץ מימי הספירה ובין המצרים). לתשובת הרב דב ליאור.
שאלה: ביקור במחנות השמדה לכהנים: האם ראוי שכהנים יסעו לאירופה על-מנת להגיע למקומות בהם נרצחו אחינו (כגון מצעד החיים) ולהעלות את זכרם?
תשובה: חכמינו גזרו טומאה על ארץ העמים ולכן על הכהנים להמנע מלצאת לחוץ לארץ אלא אם כן יש הכרח לצרכי צבור או הכרח אישי. אי לכך אני הייתי ממליץ לכהנים לא לצאת לחו"ל לבקר במקומות נרצחו הקדושים, אלא להעלות את זכרם כאן בארצינו הקדושה והטהורה, ותפילה בארץ ישראל יש לה ערך גדול מאד יותר ויותר.
שאלה: התלבטות פסולה: אני (כמו כל אחד אחר) הייתי רוצה לחיות עם בת זוג שמעונינת בי ב 100. לכן לאחר פגישה ראשונה בטלפון אחרי ששואלים את בת הזוג אם בדעתה להמשיך את הקשר, אם היא מתלבטת ואומרת שהיא צריכה לחשוב על זה, זה אומר שהיא מצאה גם חסרונות ולכן אני כבר אומר לה בעצמי שאני לא מעונין להמשיך. אודה לרב אם יביע את דעתו בנושא.
תשובה: אין בחיים 100  יש רק קרוב לודאי. האם אתה מוכן לאחר פגישה ראשונה לקבוע עמדה ודאית ומוחלטת לגבי בת הזוג? מדוע אתה מצפה שהיא תקבע עמדה כזאת מיד אחרי פגישה אחת? אם רואים שיש סיכוי כל שהוא בפגישה ראשונה יש להיפגש עוד ועוד ולראות כיצד הקשר מתפתח. ההחלטה הסופית היא כאמור קרוב לודאי ולא 100
שאלה: הפלת ילדי תסמונת דאון: קראתי את פסיקות הרב בנוגע להפלות ילדי תסמונת דאון. למיטב הבנתי מדברי כב הרב יש אפשרות להתיר הפלה של ילד עם תסמונת דאון גם לאחר 40 יום עקב צער הנגרם להורים ולמשפחה. רציתי לשאול את כב הרב האם לא מספיק להשאיר את התינוק לאימוץ לאחר הלידה - מה שמוצע לכל הורים שנולד להם תינוק כזה ולחסוך את העוון שבהפלת עובר?
תשובה: המתירים סוברים שיש בכך גם מניעת צער מהילד שיסבול בחייו.
שאלה: צניעות בחוף הים: הורי מתכננים טיול משפחתי לחיפה. בתוכנית אנחנו אמורים להיות בחוף מעורב כל המשפחה. שאלתי את אמא שלי אם זה ר והיא אמרה שזה חוף קטן ונידח ואין חשש לאי צניעות. מה עלי לעשות (אני בן 10)?
תשובה: אין שום היתר לראות אפילו אשה אחת בחוף אם היא לבושה בלבוש לא צנוע, ולא שייך בזה דעת ההורים "כי איש אמו ואביו תיראו אבל את שבתותי תשמורו" וגם ההורים מחוייבים במצוות הבורא ולא שייך בזה כיבוד אב ואם. ולכן יש להסביר להורים שהדבר אסור באיסור גמור, ואם תוכל להשתמט מחלק זה של הטיול או לעשות משהו אחר במקום, עדיף שתעשה זאת כדי לא להיכנס לוויכוח עם ההורים, ואולי בעתיד הם יקבלו את דעתך ויבינו שאתה צודק. הרב רואי מרגלית.
שאלה: פדיון בכורות סיטונאי: האם אפשרי ונכון לעשות "פדיון הבן כללי" בגלל שיש הרבה מאוד בכורות שלא נפדו ולא מודעים לנושא. אפשר להפריש סכום גדול מאוד של כסף ולזכות בו סכום של חמישה סלעים לכל בכור מגיל מסוים שלא נפדה על מנת שזה ישמש לפדיון הבן, לתת את הכסף לכהן וככה לפדות את כל הבכורות (יש בסיס לזה בהלכה, אך לא בהיקף שכזה)?
תשובה: אין דעת הפוסקים נוחה מפתרונות סיטוניים מסוג זה הפוטרים את האדם מאחריות אישית, מה גם שנושא זה של זיכוי הזולת ללא דעתו שנוי במחלוקת הפוסקים. לגבי פדיון הבן - יש האוסרים אפילו על ידי מינוי שליח מפורש.
שאלה: טבילת נשים רווקות: האם אשה רווקה אשר רוצה לעלות להר-הבית יכולה לטבול במקווה מסודר לשם כך?
תשובה: אישה רווקה לא טובלת. אמנם יש שנהגו לטבול לכבוד יום כפור. אך לא נראה להשוות בין הנושאים.
שאלה: ברכת הגומל על ניתוח: עברתי השבוע ניתוח להוצאת כיס מרה אשר בוצע בהרדמה כללית אך בשיטה לפרוסקופית ללא פתיחת הבטן. האשפוז נמשך 24 שעות. האם אני מחויב לברך ברכת בגומל?
תשובה: עליך לברך הגומל לא על הניתוח אלא על שנרפאת מבעיית כיס המרה. ברוך רופא חולים. שיהיו לך חיים ארוכים ומתוקים.
שאלה: נסיעה לסיני: האם סיני נחשב כחלק מהארץ המובטחת? אם כן, האם הירידה לחו"ל נקבעת עפ"י הריבונות הישראלית כיום או שגם שטחים שנחשבים כחלק מגבולות ההבטחה כלולים ב"ארץ ישראל"? האם לפי הנ"ל יהיה מותר ליסוע לטיול זמני בסיני?
תשובה: יציאה לחו"ל אינה קשורה בריבונות ישראלית. לדוגמא טיול בעבר הירדן בנחלת בני גד וראובן (אם יודעים לזהות נחלה זו בברור) מותר למרות שהריבונות שם לא ישראלית. בזמנו טיילנו בסיני מתוך הנחה שסיני היא בגבולות ההבטחה, אם כי הדבר מסופק האם ים סוף המוזכר בתורה כולל את כל הים על שני מפרציו או רק את מפרץ אילת אך מכיון שטיול הוא זמני למספר ימים מועטים בלבד ויש בסיני מה ללמוד על עברנו ההיסטורי, יש למטייל בסיני על מה לסמוך.
שאלה: עברתי מוות קליני: לרב!!! לפני כמה שנים עברתי מוות קליני שכתוצאה ממנו חזרתי בתשובה. האמונה שלי היתה בשיאה. כעת אני מרגיש שלאט לאט אני מתקשה בתפילה ויש בי חלק שאפילו מתנגד לקב"ה ואפילו יותר. כל התפילות שלי וקריאת התהילים באים מהראש, ממה שאני זוכר, ולא מאמונה. כל פעם שאני מרגיש "אנטי" אני מאלץ את עצמי להזכר במה שראיתי שם. אני מרגיש שהקב"ה זנח אותי ואני מתייסר כי אני יודע שהאמת היא שיש קב"ה בשמים ואני אתן את הדיו העולם הבא, אבל קשה לי מאוד ואני אפילו מקלל (ה ישמור). מה לעשות?? אני רוצה למות מכך שזה קורה לי כל המאבק הזה בתוכי.
תשובה: כל תופעה בחיים יש בה התלהבות זו עלולה לדעוך כעבור זמן. לדוגמא, אהבה. אנשים מתאהבים ומתלהבים אך במשך הזמן האהבה דועכת. מה שמחזיק אותה הוא הראש -המחשבה הרציונלית - הכרה שזיווג זה הוא הנכון ביותר עם זה אפשר להמשיך.יש גם להזין את האהבה ע"י מחוות וחוויות משותפות וכך היא ממשיכה לנצח. גם מערכת היחסים בינינו לבין ה' אל לה להסתמך רק על התלהבות. זו עלולה לדעוך. יש להזין אותה ע"י לימוד תורה תפילה צדקה ומעשים טובים בין אדם למקום ובין אדם לבריות. כמו כן טעות לבנות את האמונה רק על מה שנחשב בעינינו כגילויים ישירים. זכית פעםאחת לתופעה כזו אולם בדרך כלל ה' מסתתר מאתנו הוא רוצה שנעמול בעצמנו על השגתו שלא נסמוך רק על התגלות ישירה שלו אלינו. כמו אב,שככל שהבן מתבגר הוא מאפשר לו עצמאות רבה יותר והוא אינו צמוד אליו כל הזמן. ה' לא זנח אותך, אדרבה הוא מצפה ממך להיות יותר עצמאית שתתמודדי עם בעיותיך בכולל עצמך. ה' סולח לך על נפילותיך כי מכל נפילה ניתן לקום בכוחות חזקים יותר חזקי ואימצי ואמצי את ה' אליך כך תתקרבי אליו.